Марко Ганчев
Ловни радости

chitanka.info

ПРЕДИ ДЪЖД отива се за риба —

тя тогава най-добре кълве:

две минути преди да зашиба,

хващат се на въдица по две.

А СЛЕД ДЪЖД отива се за гъби —

щом престане, всеки грабва нож

и рискувайки да се изгърби,

пълни с гъби великански кош.

И ПРИ ДЪЖД любезната природа

ловната ни радост не отнема,

гледайки да ни е все в угода:

най-добре при дъжд се хваща хрема.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.